Voit seurata joulukinkun kypsymistä suorassa lähetyksessä ja osallistua keskusteluun.

On aika rauhoittua, laittaa villasukat jalkaan ja paistaa kinkku. Kyllä, on kinkkuliven aika!

Otsikon alla olevassa videoikkunassa näkyvä suora lähetys päättyy, kun kinkku on valmis.

Joulun ruoka-aarre valmistuu toimittaja Lauri Silvanderin kotikeittiössä. Asiantuntijana toimii ISTV:n vuoden 2015 ikimuistoisen kinkkuliven juontaja Kokoliha-Karhunen.

Voit seurata kinkkuliveä tämän jutun yhteyteen aukeavassa videoruudussa ja osallistua joulukeskusteluun reaaliajassa juttuun avautuvan chat-ikkunan välityksellä. Kirjoita ”Näytön nimi” -kohtaan käyttäjänimesi ja paina ”Aseta”, niin pääset kommentoimaan. Chat-ikkuna ei välttämättä toimi kaikissa laitteissa ja selaimissa.

Live Blog ISTV:n kinkkulive 2017

Voit myös keskustella lähetyksestä Twitterissä hashtagilla #kinkkulive.

Lähetyksessä kuullaan lasten joulutarinoita, askarrellaan ja keskustellaan yllätysvieraiden kanssa joulunvietosta – ja tietysti kinkusta. Jos toimittaja väsähtää, niin kinkku jatkaa.

Tässä lähetyksessä ei kiirehditä, vaan nautiskellaan.